钦定古今图书集成/理学汇编/文学典/第093卷 > 余仲敬
## 钦定古今图书集成/理学汇编/文学典/第093卷 > 余仲敬

按《江西通志》：“仲敬，德兴人，𦬊舒孙也。沉静方正，孩时
便识日月字。长读书，过目成诵，为文操笔立就。曾赴
浙阐，与同辈诣望江亭观涛，遂成《吴山赋》，雄壮跌宕，
众皆叹服。试不偶，退而潜心周、程之学，大有所得，遂
绝意仕进。江淮兵起，里中豪杰以举义谘，仲敬力言
不可散之。避乱深山，虽颠沛流离，讲学不辍。洪武初”，
江西乡试，不欲官归，辟一轩，扁曰“静学。”读书先《六经》，
及子史，至相卜地理，亦皆造其阃奥。教人以立诚为
本。问工夫，则曰：“学先主静，未有憧憧往来，而其中能
存者也。”郡守陶安雅重之，荐于朝，累征不起。